cyanic-selkie/wikianc huggingface dataset:
Montaigu (Jura)
Montaigu ass eng franséisch Uertschaft a Gemeng am Departement Jura an der Bourgogne-Franche-Comté.
Exuviated
Exuviated war eng belsch Museksgrupp vu Marche-en-Famenne an der Provënz Lëtzebuerg, déi 2008 gegrënnt gouf a bis an d'Joer 2020 bestanen huet. De Stil vun der Grupp war Death Metal. Hir Lidder waren op Englesch,.
D'Membere ware de Jean-Philippe Sonnet (Gesank), de Renaut Van Oeyen (Gittar), de Cédric Grandhenry (Gittar), de Léo Ivanciu (Bass), de Pierre Pish Minet (Bass) an de Grégory Grandhenry (Batterie).
La Motte-du-Caire
La Motte-du-Caire ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Georges Henry
De Georges Henry, gebuer 1773 zu Versailles a gestuerwen den 23. Mee 1824, war e franséischen Architekt.
De Georges Henry - dee virdun zu Tréier gewunnt huet - ass 1818 an d'Stad Lëtzebuerg geplënnert nodeems hien am Februar vun deem Joer zum Architekt vun der Stad genannt gouf.
Matilda II (Tanks)
Den A12 Infantry Tank Mark II Matilda II war e britteschen Infanterietanks am Zweete Weltkrich.
Joseph Hansen (1947)
De Joseph Hansen oder Joé Hansen, gebuer den 12. Januar 1947, ass e fréiere lëtzebuergesche Foussballspiller.
Beta Virginis
β Virginis (Beta Virginis) ass e Stär am Stärebild Virgo mam historeschen Numm Zavijava.
Joseph Hansen (1947)
Tëscht dem 5. Mee 1971 am 22. September 1976 huet de Joé Hansen 26-mol fir déi lëtzebuergesch Foussballnationalekipp gespillt.
Matilda II (Tanks)
Entwéckelung
Schonn 1936 gouf ugefaangen en Nofollger fir de Matilda I z'entwéckelen. D'Basis vum Panzer war den A7 Medium Tank. 1939 waren déi éischt Panzere vum Typ ausgeliwwert ginn. Am Ganze goufe bis 1943 eng 3000 Stéck hiergestallt. Den Nofollger vum Matilda II war de Valentine.
Asaz
Am Mee/Juni 1940, beim Iwwerfall vun der Wehrmacht op Lëtzebuerg, d'Belsch, Holland a Frankräich waren der nëmmen 23 dovun am Déngscht. Déi meescht koumen allerdéngs am Nordafrika-Krich zum Asaz, wou se am Ufank den italieenesche Panzeren iwwerleeë waren.
Beta Virginis
Den Zavijava huet eng visuell Magnitude vu +3,59m a gehéiertz zu der Spektralklass F9 V. Hie läit 36 Liichtjoer vun eiser Sonn ewech.
Den Zavijava kann als ekliptiknoe Stär vum Äerdmound a ganz rar vu Planéite bedeckt ginn. Déi nächst Bedeckung vum Zavijava ass den 11. August 2069 duerch d'Venus. Den Numm geet op d'arabescht zawiyat al-cawwa zeréck, wat sou vill heescht, wéi „Eck vum Hond dee billt“. Aner Nimm sinn: Alaraph a Minelauva.
Dixie Carter
D'Dixie Virginia Carter, gebuer de 25. Mee 1939 am Tennessee a gestuerwen den 10. Abrëll 2010 zu Houston, war eng amerikanesch Schauspillerin.
Richard John Terrile
De Richard John Terrile, gebuer den 22. Mäerz 1951 zu New York City ass en US-amerikaneschen Astronom.
Hien huet um Voyager-Programm beim Jet Propulsion Laboratory vun der NASA geschafft. An deem Zesummenhank gouf hien zum Entdecker vun en ettleche Mounde vum Saturn, dem Uranus an dem Neptun.
Zwéi Versich, sech bei der NASA als Astronaut unzebidden, ware feelgeschloen.
Nogna
Nogna ass eng franséisch Uertschaft a Gemeng am Departement Jura an der Bourgogne-Franche-Comté.
Yunnan
De Yúnnán (chineesesch: 云南 oder 雲南, "Südlech vun de Wolleken") ass eng Provënz am Südweste vun der Volleksrepublik China. Mat 394.100 Quadratkilometer ass se ongeféier sou grouss wéi Däitschland an Holland zesummen.
Geographie
De Yunnan huet eng grouss Varietéit vu Biotopen: vu schnéibedeckte Bierger bis zu Däller mat tropescher, respektiv subtropescher Vegetatioun ass alles vertrueden. Am Yunnan liewen déi lescht 250 Elefanten aus China a fräier Natur.
Duerch de Yunnan lafen ë. a.:
De Yunnan grenzt un déi Autonom Territoiren Tibet a Guangxi an un d'Provënzen Sichuan a Guizhou. Weiderhi grenzt et un d'Staat Vietnam, Laos a Myanmar (Birma).
Demographie
De Yunnan ass déi Provënz a China mat der héchster ethnescher Diversitéit. Eng 38 % vun der Bevëlkerung gehéieren zu ethnesche Minoritéiten, dorënner de Yi, de Bai, den Hani, den Dai, de Miao, de Lisu, den Hui, de Lahu, de Va, den Naxi, de Mosuo, de Yao, den Tibeter, de Jingpo, de Blang, de Primi, den Nu, den Achang, de Jino, de Mongolen, den Derung, de Mandschu, de Sui an de Bouyei.
Administrativ Struktur
De Yunnan besteet aus aacht bezierksfräie Stied an aacht Autonome Bezierker:
Tourismus
Touristesch Stied am Yunnan sinn Dali, d'Naxi-Stad Lijiang, Shangri-La, Shilin a Jinghong zu Xishuangbanna.
Il gobbo
Il gobbo ass en italieenesch-franséische Film vum Carlo Lizzani aus dem Joer 1960 no engem Roman vum Jack Murray.
I Zwicky 18
D'I Zwicky 18 (I Zw 18), genannt no hirem Entdecker, Fritz Zwicky, ass eng Zwerggalaxis, déi zirka 59 Millioune Liichtjoer vun eis ewech am Stärebild Ursa Major läit.
Turiner Skala
D'Turiner Skala ass eng Method, fir identifizéiert riskant Laanschtflich vun äerdnoen Asteroiden a Koméiten an d'Wierkunge vun där am Fall vun engem Aschlag fräigesater Energie wéi och d'Warscheinlechkeet vum Aschlag onmëssverständlech an iwwereneestëmmend ze kommunizéieren. Dozou ginn déi béid Gréisste fir eng Klassifikatioun erugezunn an d'Klassen textuell erkläert.
I Zwicky 18
Laang Zäit goung een dovun aus, datt d'Galaxiëformatioun schonn e puer Milliarde Joer nom Urknall fäerdeg war. Enn 2004 war et duerch Fotoe vum Hubble-Weltraumteleskop sécher, datt d'I Zwicky 18 eréischt 500 Millioune Joer al ass - am Géigesaz zum Beispill zu eiser Mëllechstrooss, déi schonn en Alter vun 12 Milliarde Joer huet.
Turiner Skala
An der Klass 0 ass de Risiko vernoléissegbar, well d'Äerd héchstwarscheinlech verfeelt gëtt oder den Objet ze kleng ass, datt et bei engem Aschlag mat grousse Schied ze rechnen ass. An der Klass 1 sinn Objete mat klenger Aschlagswarscheinlechkeet an nei entdeckt Objeten, déi zwar meeschtens no weideren Observatiounen op 0 zeréckgesat ginn. Dat gëllt och fir d'Klassen 2 bis 4 mat erhéichtem Risiko. En héije Risiko besteet an de Klasse 5 bis 7, gouf awer bis elo net entdeckt. D'Klassen 8 bis 10 sti fir sécher Evenementer mat groussem Risiko.
I Zwicky 18
Duerch nei Auswäertunge vu Fotoe vum Hubble-Teleskop am Joer 2007 goufen allerdéngs liichtschwaach, rout Stären an der I Zwicky 18 entdeckt, déi drop hindeiten, datt d'Galaxis däitlech méi al ass, wéi bis elo ugeholl ginn ass, nämlech tëscht 1 an 10 Milliarde Joer.
Turiner Skala
Anescht wéi bei der Palermo-Skala gehéiert den Zäitpunkt vum méigechen Aschlag net bei d'Klassifikatioun an, mä muss separat matgedeelt ginn. An den Texter vun de Klassen 3 bis 6 gëtt genee op déi Zäit Bezuch geholl. Fir Evenementer, déi méi wéi 100 Joer an der Zukunft leien, ass d'Turiner Skala net ze gebrauchen.
I Zwicky 18
Zousätzlech gouf d'Distanz vun der I Zwicky 18 zu der Mëllechstrooss op 59 Millioune Liichtjoer duerch nei Miessunge bei Cepheide korrigéiert.
D'Galaxis ass déi meescht Zäit zanter hirer Genesis éischter onproduktiv gewiescht an huet eréischt relativ spéit mat der Produktioun vun hire Stären ugefaangen. De Grond fir déi spéit Stäregebuerten ass onbekannt.
Turiner Skala
D'Turiner Skala gouf vum Professer Richard P. Binzel (MIT) opgestallt an op enger UN-Konferenz 1995 als Near-Earth Object Hazard Index virgestallt. Eng iwwerschaffte Versioun gouf am Juni 1999 op der internationaler Konferenz (International Monitoring Programs for Asteroid and Comet Threat – IMPACT) zu äerdnoen Objeten zu Turin virgestallt. D'Konferenzler hunn déi iwwerschaffte Versioun ugeholl. Den Numm Torino Scale steet fir de Geescht vun der internationaler Kooperatioun vun dëser Konferenz am Zesummenhank mat den Ustrengungen an der Fuerschung an dem Verständnes vun de Risiken duerch äerdno Objeten (engl. Near-Earth object; NEO). Als Konsequenz vun der Publikatioun iwwer de Feelalarm 2003 QQ47 gouf 2005 déi Turiner Skala méi zeréckhalend formuléiert. Besonnesch gouf ënnerscheet tëscht erfuerderlecher ëffentlecher Opmierksamkeet oder nëmmen duerch Astronomen, an déi warscheinlech Réckstufung opgrond vu weideren Observatiounen gouf erwähnt.
Déi mat Klass 4 bis elo héchsten Astufung hat am Dezember 2004 fir de Laanschtfluch vum Asteroid Apophis am Joer 2029 gegollt. Kuerz drop gouf de Wäert op 0 gesat, wéi den Text zu der Klass 4 virausgesot hat. Fir spéider Laanschtflich mat dësem Objet gollt bis 2007 nach d'Stuf 1.
Leandro (Roman)
Leandro ass e Roman vum Roland Meyer an däitscher Sprooch, deen 2022 am Verlag Capybara Books erauskoum.
Ëm wat geet et am Roman?
D'Lea-Sophia, e Meedche vu 15 Joer vu Köln, mécht mat Kolleegen e Weekend-Workschop an der Äifel, wou diskutéiert gëtt, wéi een d'Welt rette kann. Op eemol daucht do de Leandro op, e portugisesche Jugendlechen, dee mat senger Mamm an Däitschland geplënnert ass, well si sech de Loyer zu Lëtzebuerg net leeschte kënnen. Nuets freet hien d'Lea-Sophia, mat him op Berlin ze reesen, an zwar mat engem (geklaute) Moto mat Seidekärchen. Hatt ass d'accord...
Literatur
Roland Meyer: ''Leandro. Roman.'' capybarabooks, Mersch 2022, ISBN 978-99959-43-50-9.
Veronica filifolia
D'Veronica filifolia ass eng Planzenaart aus der Gattung Veronica an der Famill vun de Plantaginaceae.
D'Aart ass an der Regioun Krasnodar vu Russland endeemesch. D'Verbreedungsgebitt ass kleng a läit an de Géigende vun Anapa, Gelendjik an Noworossijsk.
Se gouf 1891 vum ukrainesche Biolog Wolodymyr Lypskyj beschriwwen.
Arno Stoffels
Den Arnold ("Arno") Stoffels, gebuer den 21. Mee 1908 an der Stad Lëtzebuerg an och do den 20. Abrëll 1976 gestuerwen, war e lëtzebuergesche Moler an Zeechner.
Eng ganz Rei Biller vum Arno Stoffels sinn a Privatkollektiounen. Hien huet reegelméisseg an der Galerie Beffa ausgestallt.
Tignous
De Bernard Verlhac, bekannt ënner sengem Pseudonym Tignous, gebuer 1957 zu Paräis a gestuerwen de 7. Januar 2015 zu Paräis, war e franséische Karikaturist a Graphiker.
Den Tignous huet fir verschidden Zäitschrëfte geschafft, dorënner Charlie Hebdo, Marianne a Fluide glacial. Hien huet och d'Illustratioune vun de Rollespiller Rêve de dragon an där éischter Editioun vu MEGA gemaach, sou wéi och fir de Magazine Casus Belli.
Den Tignous ass de 7. Januar 2015 beim Attentat op d'Redaktioun vu Charlie Hebdo, zesumme mat 11 anere Leit, ermuert ginn.
Alnus nepalensis
D'Alnus nepalensis (wat ee mat Nepaleesesch Eller iwwersetze kann) ass e Bam aus der Famill vun den Elleren, deen op de subtropeschen Héichfläche vum Himalaya wiisst. Op Nepali gëtt en Utis genannt.
E gëtt do gär ugebaut fir Brennholz oder Holzkuelen ze gewannen.
Beschreiwung
D'Alnus nepalensis ass eng grouss Elleren-Aart mat enger sëlwereg-groer Schuel, déi bis zu 30 Meter héich kënne ginn, bei engem Duerchmiesser vu 60 cm. Si kréie Miissercher woubäi déi männlech a weiblech Bléie getrennt, ma zesummen op engem Bam wuessen. Déi männlech Bléie ginn 10 bis 25 cm laang an hänken no ënnen, iwwerdeems déi weiblech no uewe ginn. Si bléien am Hierscht, de Som gëtt dann dat Joer drop zeideg.
Verbreedung
S'ass am Himalaya op enger Héicht vu 500–3000 m, vum Pakistan iwwer Indien, Nepal a Bhutan bis an d'chineesesch Provënz Yunnan ze fannen. Se wiisst op verschiddene Biedem, an huet gär, wann dës naass sinn, sou datt se dacks bei Gewässer ze fannen ass.
Rombach-le-Franc
Rombach-le-Franc ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
NGC 6401
Den NGC 6401 (oder GCl 73 oder ESO 520-SC11) ass ee Kugelstärekoup a läit ronn 40.000 Liichtjoer vun eis ewech am Stärebild Ophiuchus.
Hie gouf den 21. Mee 1784 vum Wilhelm Herschel entdeckt.
Zu neuen Ufern
Zu neuen Ufern ass en däitsche Film vum Detlef Sierck aus dem Joer 1937 no engem Roman vum Lovis H. Lorenz.
Ëm wat geet et am Film?
D'Sängerin Gloria Vane huet eng Liaisoun mam ruinéierten Adelege Finsbury. Fir d'Karriär vum Finsbury net ze schiedegen iwwerhëlt si d'Schold un enger Scheckfälschung déi de Finsbury gemaach huet. Si gëtt vum Geriicht verurteelt a fir 7 Joer an Australien an eng Strofkolonie geschéckt...
Pannessières
Pannessières ass eng franséisch Uertschaft a Gemeng am Departement Jura an der Bourgogne-Franche-Comté.
Trofeo Playa de Palma-Palma 2015
Déi 24. Editioun vum Trofeo Playa de Palma-Palma gouf den 1. Februar 2015 gefuer, a stoung um Kalenner vun der UCI Europe Tour 2015 an der Kategorie 1.1.
Se gouf bei engem Massesprint vum Italieener Matteo Pelucchi gewonnen, virum däitsche Coureur André Greipel an dem Britt Ben Swift.
De Spuenier Unai Intziarte gewënnt de Biergpräis, d'Spezialsprinten an de Combiné, wärend den Norweger Henrik Evensen d'Klassement vun den Tëschesprinter an d'Täsch stécht. De Spuenier Lluís Mas ass de beschte Coureur vun de Balearen an d'amerikanesch Ekipp Cannondale-Garmin gewënnt den Ekippeklassement.
Bug. 010000100101010101000111
010000100101010101000111 ass e Roman vun der Claire Schmartz an däitscher Sprooch, deen 2022 am Verlag Hydre Éditions erauskoum.
Ëm wat geet et am Roman?
Eng Professesch hëlt e Prototyp vun engem humanoide Roboter, de BUD, mat heem, fir en esou ze programméieren, dass en hir de Stot soll maachen. Alles leeft perfekt, bis si e puer Deeg fort muss, fir e Virtrag iwwert de BUD ze halen, an de Roboter mat der Kaz eleng an der Wunneng bleift. Wéi si erëm kënnt, mierkt si no an no, dass de Roboter awer net esou mécht, wéi hie soll, an et anscheinend e Bug a sengem Programm gëtt...
Literatur
Claire Schmartz:  010000100101010101000111. Hydre Editions 2022, ISBN 978-99987-883-4-3.
Nibles
Nibles ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Le vampire de Düsseldorf
Le vampire de Düsseldorf  ass e franséische Film vum Schauspiller a Regisseur Robert Hossein aus dem Joer 1965.
Karl Gordon Henize
De Karl Gordon Henize, gebuer de 17. Oktober 1926 zu Cincinnati, Bundesstaat Ohio, USA a gestuerwen de 5. Oktober 1993 um Mount Everest, Nepal war en US-amerikaneschen Astronaut an Astronom.
Den Henize krut 1947 e Bachelor a Mathematik an 1948 e Master an Astronomie vun der University of Virginia wärend hien um McCormick Observatory gefuerscht huet. 1954 krut hie vun der University of Michigan en Éierendoktertitel an der Astronomie.
Vun 1948 bis 1951 war den Henize Astronom am Optrag vum Observatoire vun der University of Michigan am Lamont-Hussey-Observatoire zu Bloemfontein a Südafrika. 1954 koum hien an de Mount Wilson-Observatoire a Kalifornien a vun 1956 bis 1959 war hien am Smithsonian Astrophysical Observatory. Vun 1959 un huet den Henize Astronomie op der Northwestern University geléiert. Niewebäi huet hie seng astronomesch Fuerschunge bedriwwen, ënner anerem um Mount Stromlo Observatoire an Australien.
Astronautenasaz
Den Henize gouf am August 1967 vun der NASA als Wëssenschaftastronaut ausgewielt. Wärend senger Ausbildung huet hien och en Fluchtraining vun 53 Wochen op der Vance Air Force Base am Oklahoma gemaach. Hie war Member vun den Ënnerstëtzungsmannschafte fir d'Missiounen Apollo 15, Skylab 2, 3 an 4.
STS-51-F
Den 29. Juli 1985 start den Henize als Missiounsspezialist mat der Raumfär Challenger zu der Spacelab-2-Missioun (STS-51-F) an de Weltraum. Et war deen éischte Fluch vum europäesche Raumlabor ouni Drockmodul – d'Experimente (an der Haaptsach an den Disziplinnen Astronomie an Astrophysik) waren op dräi Paletten am Tonnage vum Challenger installéiert gewiescht. D'Crew huet am Zwou-Schichte-Betrib geschafft, fir eng méiglechst héich Ausnotzung vun den Experimenter ze kréien.
Doud
De Karl Henize ass de 5. Oktober 1993 am Alter vu 66 Joer beim Versuch gestuerwen, d'Nordwand vum Mount Everest erop ze klammen. Als Doudesursaach gouf en Héichte-Longenödem matgedeelt. Hien hannerléisst seng Fra a véier Kanner.
Montana
Montana ass e Staat am Nordweste vun den USA.
Geographie a Bevëlkerung
Montana deelt sech eng 877 km laang Grenz mat dräi kanadesche Provënzen: British Columbia, Alberta, a Saskatchewan. Donieft grenzt et am Osten un North Dakota a South Dakota, am Süden u Wyoming an am Westen a Südwesten un Idaho.
Ekonomie
D'Ekonomie vu Montana baséiert op der Landwirtschaft. Aner wichteg Secteure sinn d'Fërdere vu fossille Ressourcen (Pëtroll, Gas, Kuelen...) an Tourismus.
D'Duerchschnëttsakommes louch tëscht 2010 an 2014 bei 46.766 US-Dollar pro Stot a 25.977 USD op de Kapp.
Superjams
Superjams waren eng lëtzebuergesch Museksgrupp aus dem Préizerdaul, déi 2011 gegrënnt gouf. Si hu Party-Rap op Lëtzebuergesch gemaach.
Biographie
D'Superjams waren de Beatmaker (Produzent) Christophe Calmes an de Rapper Stefano "Stiff" Orecchio. Well hir Texter op Lëtzebuergesch waren, hu si sech Superjams genannt, eng Uspillung op d'Comicfigur Superjhemp.
Si hunn hiert éischt Lidd Bessen raven de 4. Februar 2011 op iTunes verëffentlecht. E Clip dozou gouf vum Christophe Poulles am Centre Culturel Préizerdaul gedréint a war am Oktober 2013 méi wéi 67.000-mol op YouTube gekuckt ginn. Dës éischt Single ass een Dag no der Verëffentlechung op déi éischt Plaz an den Electronic Charts an am Gesamtklassement vun iTunes Lëtzebuerg geklommen. ,
Kuerz drop hu si mat der Deborah Lehnen d'Single Lëtzebuerg opgeholl, fir déi den Adolf El Assal de Videoclip gedréint huet. Och dat Lidd huet sech erëm op d'Nummer 1 an den elektroneschen Charts klasséiert an et bis op Nummer 3 an de globalen iTunes-Charts bruecht, a war och op der éischter Plaz vun den DNR Dance Charts. , ,
Perrigny (Jura)
Perrigny ass eng franséisch Uertschaft a Gemeng am Departement Jura an der Bourgogne-Franche-Comté.
Superjams
Biographie
Am August 2011 huet DSLRGuerillia op der Schueberfouer e Video fir de Superjams an dem Exemo hiert Lidd All Mensch geet op d'Schueberfouer gedréint.
Kansas
Kansas ass e Staat am Mëttlere Weste vun den USA.
Gemeng Sëll
Geschicht
Ënner dem Kinnek-Groussherzog Wëllem II. goufen den 8. August 1822 d'Gemenge Sëll a Kaalmes per Dekret fusionéiert. Sëll ass deemno déi eelst Fusiounsgemeng am Land.
Sëll ass déi Gemeng am Land mat deene mannsten Awunner (Stand 2018). D'Propositioun, mat den deemolegen Nopeschgemengen Tënten a Béiwen eng Fusioun zu der spéiderer Gemeng Helperknapp ze sichen, gouf 2011 an engem konsultative Referendum mat 51% vun de Stëmme verworf.
Kansas
Geographie
Am Norde grenzt Kansas un Nebraska, am Osten u Missouri, am Süden un Oklahoma an am Westen u Colorado. Déi nordëstlech Grenz ass de Missouri River.
Gemeng Sëll
Politik
De Gemengerot vun der gëtt nom Majorzsystem gewielt.
Interkommunal Syndikater
D'Gemeng Sëll ass Member vu follgenden interkommunale Syndikater:
Kansas
Bevëlkerung
2015 gouf geschat, datt iwwer 2,9 Millioune Leit am Staat gewunnt hunn, vun deene sech 86,7 % als wäiss Amerikaner, 11,6 % als Hispanic/Latino, 6,3 % als Afroamerikaner, 2,9 % als asiatesch an 1,2 % als Indianer identifizéiert hunn, woubäi ee méi wéi eng Kategorie konnt uginn.
Theodor Pletschette
Den Theodor Pletschette ass e lëtzebuergesche Basketballspiller.
1964 war den Theodor Pletschette am Kader vun der lëtzebuergescher Härebasketballnationalekipp, an huet sechsmol fir d'Nationalekipp gespillt.
Tirreno-Adriatico 2018
Déi '''53. Editioun vum Tirreno-Adriatico''' gouf vum 7. bis den 13. Mäerz 2018 gefuer. Se stoung um Kalenner vun der UCI World Tour 2018 an der Kategorie 2.UWT.
Donald Pleasence
Den Donald Pleasence, gebuer als Donald Henry Pleasence, de 5. Oktober 1919 zu Worksop, Nottinghamshire, England a gestuerwen den 2. Februar 1995 zu Saint-Paul de Vence, Alpes-Maritimes, Frankräich, war en englesche Schauspiller.
Charmants garçons
Charmants garçons ass e franséische Film vum Henri Decoin aus dem Joer 1957.
Ëm wat geet et am Film?
D'Lulu Natier, eng talentéiert Dänzerin a Sängerin huet ëmmer Pech mat hire Männerbekanntschaften…
Miradoux
Miradoux ass eng franséisch Uertschaft a Gemeng am Departement Gers, an der Regioun Occitanie.
Partiell Chamberwale vum 28. Mee 1922
Bei de Partielle Chamberwale vum 28. Mee 1922 handelt et sech ëm Wale fir d'Chamber, dat lëtzebuergescht Parlament, déi nëmmen an de Walbezierker Norden an Zentrum ofgehale goufen.
Zur Wal stoungen 25 Sëtz.
Resultater
Un der Zesummesetzung an der Chamber huet dëst Resultat wéineg geännert: D'Rietspartei huet hir 27 Sëtz (an domat d'absolut Majoritéit) behalen, d'Sozialisten hunn zwéi Sëtz verluer; déi Liberal an d'Nationalpartei hu jee ee bäikritt.
Sëtz no Walbezierk
/: keng Kandidaten an deem Bezierk
Felicity Jones
D'Felicity Rose Hadley Jones, gebuer de 17. Oktober 1983 zu Birmingham, ass eng englesch Filmschauspillerin. Si huet hir Filmcarrière 1996 ugefaangen.
D'Jones gouf mat hire Rollen an de Filmer Like Crazy (2011), The Invisible Woman (2013) a The Theory of Everything (2014) bekannt.
Si war fir en Oscar, fir e Golden Globe Award a fir e BAFTA nominéiert.
Poids-de-Fiole
Poids-de-Fiole ass eng franséisch Uertschaft a Gemeng am Departement Jura an der Bourgogne-Franche-Comté.
J'ai tué Raspoutine
J'ai tué Raspoutine  ass e franséischen historesche Film vum Schauspiller a Regisseur Robert Hossein aus dem Joer 1967.
Ëm wat geet et am Film?
Nom Buch vum Prënz Youssoupoff erzielt dësen historesche Film wat zum Muerd um Rasputin gefouert huet.
Franséische Pällem
De franséische Pällem (Taxus baccata) ass e Bam aus der Gattung Taxus déi mat sechs veschiddenen Aarten op der nërdlecher Hallefkugel vertrueden ass.
De franséische Pällem huet eng breet Kroun déi kegelfërmeg ass wann en een eenzele Stamm huet, bei méi Stämm ass s'onreegelméisseg breet. D'Äscht sinn zimmlech steif an hänken deelweis no ënnen. De Stamm dee meeschtens net ganz riicht ass, ass dacks mat kuerze Schëtz bedeckt a kann dann nëmme schlecht gesi ginn. Seng Nole sti spiralfërmeg um Driff a bleiwen dräi Joer gréng. Se sinn 2 bis 4 cm laang an 3 mm breet. Déi iewescht Säit ass donkelgréng mat enger däitlecher Mëttelrëpp an déi ënnescht ass gielgréng, oder blatzeg gréng an huet Sträifen.
De Franséische Pällem ass eng zweehaiseg Planz. Déi männlech Bléie si kleng, ronn, a sinn op der ënneschter Säit vum Driff vum leschte Joer. Se kréien en giel Faarf a verspreeën am Februar hire Pollen. D'weiblech Beem hu ganz kleng onopfälleg gréng Bléien déi eenzel stinn. Se hunn e fleeschege Sommantel deen am September opschwëllt a ganz rout gëtt. De Sommantel huet d'Form vun engem Becher deen no uewen op ass an iwwer de Som eraussteet. En ass ongeféier 1 × 0,6 cm grouss.
Jong Beem wuessen ongeféier 20–30 cm am Joer an den Ëmfank vum Stamm hëlt 2–3 cm bäi. Am Alter wuesse se net méi an d'Héicht an de Stamm hëlt nach just 5 mm a manner bäi.
De Franséische Pällem fënnt een an Europa, Algerien an a Klengasien bis Persien, Meeschten a Parken, Gäert, op Kierfechten, an als Hecken. Se sinn dacks en ettlech honnert Joer al.
Et gëtt e puer Ënneraarten:
Gilbert Kremer
De Gilbert Kremer ass e fréiere lëtzebuergesche Basketballspiller, Ingenieur a fréieren Direkter vun der Trefil-Arbed Beetebuerg. Hie war an där Funktioun staark bei der Installatioun vun den Arbedstrefilerien a Südkorea an zu Pine Bluff am Arkansas agebonnen.
1964 war de Gilbert Kremer am Kader vun der lëtzebuergescher Härebasketballnationalekipp, an huet siwemol fir d'Nationalekipp gespillt.
Michel Polnareff
De Michel Polnareff, gebuer den 3. Juli 1944 zu Nérac am Departement Lot-et-Garonne, ass e franséische Chansonnier, Komponist an Textauteur, dee besonnesch an de spéiden 1960er a fréien 1970er Jore bekannt war.
Säin éischten Disk, La poupée qui fait non, koum 1966 eraus a gouf e grousse Succès. Dat selwecht Joer koum seng zweet Single eraus, op där souwuel d'A-Säit Love me, please love me Erfolleg hat, wéi och d'B-Säit mat L'amour avec toi, dat e klenge Skandal ausgeléist huet an net virun 10 Auer owes um Radio gespillt huet däerfe ginn. An Erënnerung bliwwen ass och d'Plakat fir eng Tournée, op deem e säi plakegen Hënner weist.
Nodeems en e puer Joer am Virprogramm vu bekannte Gruppen opgetrueden war, hat en 1970 seng eege Show am Olympia, mat där en duerno op Tournée a Frankräich goung. 1972 huet hien de Soundtrack vum Gérard Oury sengem Film La folie des grandeurs (mam Louis de Funès) geschriwwen. Bis an d'1970er Joren huet hien e puer Millioune Placke verkaf. 1973 ass hie, wéinst Gedeessems mat de Steieren, an d'USA wunne gaangen a koum eréischt 1985 hannescht a Frankräich. E Comeback-Versuch mam Album Incognito hat net vill Succès.
An de Joren duerno huet de Michel Polnareff zeréckgezunn an der Géigend vu Los Angeles gelieft, ier en 2007 nees, virun zouene Guicheten, eng Tournée a Frankräich an der Belsch gemaach huet. Enn 2007 koum eng CD mam Concert zu Bercy eraus.
Säi Markenzeechen ass eng krauselech Coiffure an e wäisse Sonnebrëll (deen e wéinst engem Aeleiden huet missen droen).
La Habanera
La Habanera ass en däitsche Film vum Detlef Sierck aus dem Joer 1937.
Ëm wat geet et am Film?
D'Schweedin Astrée Sternhjelm verléift sech wärend enger Rees a Puerto Rico an de räichen Don Pedro de Avila. No 10 Joer ass et awer mat der Léift eriwwer an d'Astrée verlaangert no heem...
New Technology Telescope
Den New Technology Telescope oder NTT ass en Altazimut Ritchey-Chrétien-Cassegrain-Teleskop mat engem 3,58-Meter-Spigel.
E gehéiert zum Europäesche Südobservatoire, an ass en Deel vum La-Silla-Observatoire am Chile a war e fréiere Pionéier vun der Technologie vun der adaptiver Optik. Am Joer 1989 hat d'Teleskop säi Betrib ugefaangen.
D'Teleskop an de Kuppeldesign goufen deemools mam Zil vun enger optimaler Bildqualitéit komplett nei konzipéiert. Hie steet op enger Héicht vun 2.375 m bei de Koordinaten.
Eegenschaften
Den Haaptspigel vum NTT ass flexibel a kann duerch Aktuatere wärend der Observatiounszäit aktiv a seng optimal geometresch Form bruecht ginn. De Sekundärspigel kann och aktiv an allen dräi Dimensioune gesteiert ginn. Dës vun der ESO entwéckelt Technologie gëtt an der Tëschenzäit un alle gréissere modernen Teleskope wéi beispillsweis dem Very Large Telescope an dem neien E-ELT benotzt.
D'oktogonalt Design vun der Kuppel vum NTT ass eng weider technologesch Entwécklung. D'Kuppel ass engersäits relativ kleng, anerersäits gëtt duerch d'Klappeventilatiounssystem e gläichméissege Loftstroum laanscht de Spigel mat signifikant erofgesater Turbulenz gebilt, wat zu enger däitlech besserer Bildqualitéit féiert.
Obwuel dës Technologie an aneren Teleskope wéi beispillsweis dem Nordic Optical Telescope och scho fréier verbaut gouf, war et den NTT, bei där déi adaptiv Optik fir d'Éischt zum vollen Asaz koum.
Vill revolutionär Eegenschafte koumen zum Asaz beim Teleskop. Eng extra Opmierksamkeet gouf der Loftstréimung um Spigel zougedeelt, engersäits wéinst dem optiméierte Lëftungssystem, anerersäits wéinst der Reduktioun vun Hëtztquellen an der Géigend vum Spigel. Fir d'Qualitéit ze verbesseren goufen och no sengem Bau en ettlech Weiderentwécklunge souwuel fir d'Hard- wéi och fir d'Software vum NTT probéiert a verbaut, an hu sech spéider och nees um Very Large Telescope erëmfonnt.
Den New Technology Telescope hat ufanks de selwechte Problem wéi den Hubble Space Telescope mat engem schlecht kalibréierte Spigel. Beim NTT konnt awer eleng duerch déi adaptiv Optik de Feeler behuewe ginn.
Instrumenter
Am Ament ass den NTT mat zwee Instrumenter ausgerëscht:
Entdeckungen
Den NTT a seng Instrumenter ware bei astrophysikalesch wichtegen Entdeckunge bedeelegt wéi bei der Opléisung vum galakteschen Zentrum, éischt Observatioune vu sonnenänlechen Oszillatioune bei engem Stär an dem Brieche vun en ettlechen Distanzrekorder bei Entdeckunge vu Galaxien déi wäit ewech leien.
Et huet matgehollef bei der Entdeckung vun enger Scheif ëm e masseräiche jonke Stär, wouduerch d'Rätsel vun der Stäregenesis bei masseräiche Stäre geklärt gouf an et hat bei bedeitenden Observatiounsresultate matgehollef bei der Klärung vun der Fro, wéi Asteroiden duerch de Sonnenwand verännert ginn.
Bedeitend sinn och d'Observatiounen zu den Orbits vun de Stären ëm dat galaktescht Zentrum, déi matgehollef haten, d'Mass an de Radius vum supermassive Schwaarze Lach vun eiser Mëllechstrooss ze bestëmmen.
Gemeng Rammerech
D' (lokal: Rammerich) ass eng vun den lëtzebuergesche Gemengen. Se läit am Kanton Réiden. De Chef-lieu vun der Gemeng ass d'Uertschaft vun där se och hiren Numm huet.
Uertschaften a Lieu-diten an der Gemeng
Uertschaften an der fréierer Gemeng Ueschdref:
Uertschaften an der fréierer Gemeng Bungeref:
Uertschaften an der fréierer Gemeng Folscht:
Häff a Lieu-diten an der fréierer Gemeng Bungeref: Häff a Lieu-diten an der fréierer Gemeng Folscht:
Geschicht
D'Fusioun gouf duerch e Gesetz vum 27. Juli 1978 festgehalen. Et war eng Transitiounsperiod an deem Gesetz virgesinn, déi vum 1. Januar 1979 bis den 31. Dezember 1981 gaangen ass.
An där Zäit huet de Gemengerot aus dem Buergermeeschter, 4 Schäffen, an de Gemengeréit aus den ale Gemenge bestanen. Am Fall wou e Gemengerot sollt ewechfalen, sollt en net méi ersat ginn.
Haut besteet de Gemengerot aus 11 Gemengeréit. De Schäfferot besteet aus dem Buergermeeschter an 2 Schäffen.
Gemengewalen 2005
Zanter 2005 ass d'Gemeng Rammerech eng Proporzgemeng. Bei de Gemengewale vum 9. Oktober 2005 hate sech 4 Parteien der Wal gestallt: d'CSV, d'DP, d'Fräi Lëscht Gemeng Rammerich [sic] (FLGR) an d'LSAP. Follgend Leit si gewielt ginn: Mike Bolmer (CSV), Jean-Pierre Hollerich (CSV), Jean-Paul Leick (FLGR), Marcel Maack (LSAP), Carlo Plier (FLGR), Nicolas Rasqué (FLGR), Claude Reiter (FLGR), Antoine Rodesch (CSV), Paul Schaack (DP), Marie-Anne Thommes (CSV), Ferd Unsen (FLGR).
Gemengewalen 2011
Bei de Gemengerotswale vum 8. Oktober 2011 hate sech 4 Parteien der Wal gestallt: d'CSV, d'DP, d'Fräi Lëscht Gemeng Rammerich (FLGR) an d'LSAP. Follgend Leit si gewielt ginn: Tom Ansay (CSV), Daniel Gregorius (FLGR), Jean-Pierre Hollerich (CSV), Jean-Paul Leick (FLGR), Marcel Maack (LSAP), Myriam Picard (LSAP), Nicolas Rasqué (FLGR), Antoine Rodesch (CSV), Paul Schaack (DP), Marie-Anne Thommes (CSV), Ferdinand Unsen (FLGR). No de Walen hunn d'CSV an d'FLGR eng Koalitioun gebilt mam Antoine Rodesch (CSV) als Buergermeeschter an den zwéi Schäffe Ferdinand Unsen (FLGR) a Marie-Anne Thommes (CSV).
De Ferdinand Unsen (FLGR) huet sech am Juni 2014 aus dem Gemengerot zeréckgezunn. Den Nicolas Rasqué (FLGR) gouf am August 2014 a senger Plaz als Schäffe vereedegt. Am Oktober 2014 ass de Norbert Pletschette (FLGR) nogeréckelt.
Nodeems den Daniel Gregorius (FLGR) sech Enn 2014 aus dem Gemengerot zeréckgezunn huet, ass de Frank Melchior (FLGR) fir hien Enn Januar 2015 nogeréckelt.
Nom Doud vum Paul Schaack (DP) gouf de Guy Wanderscheid (DP) den 8. Juli 2015 als neie Gemengeconseiller vereedegt.
Gemengewalen 2017
Bei de Gemengerotswale vum 8. Oktober 2017 hate sech 3 Parteien der Wal gestallt: d'CSV, d'DP an d'LSAP. Follgend Leit si gewielt ginn: Jean-Paul Baudot (CSV), Myriam Binck (CSV), Mike Bolmer (CSV), Sonja Kettmann (CSV), Marcel Maack (LSAP), Guy Molitor (DP), Myriam Picard (LSAP), Pierre Pletschette (CSV), Antoine Rodesch (CSV), Patrick Schuller (LSAP) a Guy Wanderscheid (DP).
Well de Marcel Maack no de Walen op säi Mandat am Gemengerot verzicht huet, ass de Sascha Hengen (LSAP) fir hien nogeréckelt.
D'CSV huet déi absolut Majoritéit am Rammerecher Gemengerot. Buergermeeschter ass den Antoine Rodesch (CSV) a Schäffe sinn d'Myriam Binck (CSV) an de Mike Bolmer (CSV).
Nom onerwaarten Doud vum Jean-Paul Baudot (CSV) am Juli 2018 ass de Frank Melchior (CSV) fir hien an de Gemengerot nogeréckelt.
No dem Récktrëtt aus perséinleche Grënn am Fréijoer 2021 vum DP-Conseiller Guy Molitor, ass d'Michelle Brickler fir hien nogeréckelt.
Am Dezember 2022 huet de Patrick Schuller (LSAP) seng Demissioun aus dem Rammerecher Gemengerot ugekënnegt. Am Februar 2023 gouf hie mat der Marie-Louise Kettel ersat.
Gemengewalen 2023
D'CSV huet sech mat 6 vun 11 Sëtz d'Majoritéit geséchert. Buergermeeschtesch gëtt d'Myriam Binck; Schäffe ginn de Mike Bolmer an d'Sonja Kettmann.
D'Majoritéitskoalitioun am Gemengerot ass fett geschriwwen
FLGR: Fräi Lëscht Gemeng Rammerech. Quell: Inneministère / RTL.lu / elections.lu
Interkommunal Syndikater
D'Gemeng Rammerech ass Member vu follgenden interkommunale Syndikater:
Mannifalt
An der Mathematik ass e Mannifalt (de. Mannigfaltigkeit, fr. variété, en. manifold) en topologesche Raum, dee lokal wéi en euklidesche Raum ausgesäit, mä global Eegenschafte wéi Krëmmung oder Lächer kann hunn. All Mannifalt huet eng Dimensioun: Eendimensional Mannifalte si Kurven, wärend zweedimensional Mannifalte Fläche sinn.
Joseph Hansen (1932)
De Joseph Hansen oder Jos Hansen, gebuer den 8. Juni 1932, ass e fréiere lëtzebuergesche Foussballspiller.
Tëscht dem 29. Juni 1952 am 24. Oktober 1954 huet hien aachtmol fir déi lëtzebuergesch Foussballnationalekipp gespillt.
Mannifalt
Zorte vu Mannifalten
Mannifalte kënne reng topologesch definéiert ginn, mä dacks huet een zousätzlech Strukturen, déi zu spezialiséierte Begrëffer féieren.
Topologesch Mannifalten
En n-dimensionalen topologesche Mannifalt ass en Hausdorff Raum, deen den Zweeten Ofzielbarkeetsaxiom erfëllt a lokal homeomorph zum n-dimensionalen euklidesche Raum ass.
Glat Mannifalten
Topologesch Mannifalten hunn net genuch Strukture fir Analys ze bedreiwen. Dofir definéiert een e glate Mannifalt als en topologesche Mannifalt mat enger glater Struktur, déi aus lokale Kaarten — also lokale Parametriséierungen — besteet, déi op eng bestëmmten Aart a Weis kompatibel si mussen. All Kaarten zesummen definéieren en Atlas an all Atlas definéiert eng glat Struktur.
Riemannsch Mannifalten
Riemannsch Mannifalten erméiglechen et Längten a Wénkelen ze moossen an domat Geometrie ze bedreiwen.
Lie-Gruppen
Lie-Gruppe si gläichzäiteg Gruppen a glat Mannifalten, soudatt d'Gruppenoperatioune glat Funktioune sinn. Lie-Gruppe gi benotzt fir kontinuéierlech Transformatiounen a Symmetrien duerzestellen, wéi zum Beispill Rotatiounen.
Océane Gutenkauf
D'Océane Gutenkauf, gebuer den 13. Juni 1999, ass eng lëtzebuergesch Foussballspillerin. Si war eng Spillerin vum FC Metz.
Am Mäerz 2018 huet d'Gutenkauf eemol an der lëtzebuergescher Dammefoussballnationalekipp gespillt.
(114) Kassandra
Den (114) Kassandra ass en Asteroid vun der Haaptceinture.
Den Objet gouf den 23. Juli 1871 vum däitsch-amerikaneschen Astronom Karl Theodor Robert Luther entdeckt.
Den Himmelskierper gouf no der Kassandra, der Duechter vum trojanesche Kinnek Priamos, genannt.
Sigoyer (Alpes-de-Haute-Provence)
Sigoyer ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Grand Prix de Fourmies 2015
Déi '''83. Editioun vum Grand Prix de Fourmies''' gouf de 6. September 2015 gefuer a stoung um Kalenner vun der UCI Europe Tour 2015 an der Kategorie 1.HC.
Um Depart stoungen 173 Mann an et sinn der 162 ukomm.
Rudy Mach
Den Zaldot an der Fräiwëllegekompanie
1938 ass de Rudy Mach an d'Lëtzebuerger Fräiwëllegekompanie agetrueden. Beim Iwwerfall vun den däitschen Truppen op Lëtzebuerg den 10. Mee 1940 ass de Rudy Mach, deen zu Reisduerf stationéiert war, fir d'Bréck iwwer d'Sauer ze bewaachen, an däitsch Gefaangenschaft geroden an eréischt Enn Mee liberéiert ginn.
De 4. Dezember 1940 ass d'Fräiwëllegekompanie, an domat och de Rudy Mach, vun den Däitschen op Weimar deplacéiert ginn. No der Opléisung vun der Kompanie am Juni 1941 koum hien op Tréier an d'Motorisierte Polizeischule, déi Mëtt Juli 1941 op Suhl an Thüringen verlagert gouf. Well hien awer Enn August refuséiert huet, Kandidat fir déi däitsch Police ze bleiwen, ass de Rudy Mach fristlos entlooss ginn a koum op Iechternach zeréck.
De Resistenzler a KZler
Den 1. Dezember 1941 ass hien op Waasserbëlleg bei d'Eisebunn placéiert ginn an huet an der Rott geschafft.
Ëm déi Zäit ass de Rudy Mach Member vun der Lëtzebuerger Patriote Liga (LPL) ginn. Den 18. Mee 1942 gouf hien dofir verhaft an zwéin Deeg zu Iechternach inhaftéiert; duerno ass hien an der Villa Pauly an der Stad vun der Gestapo verhéiert an am Prisong am Gronn agespaart ginn. Den 20. Mee 1942 gouf hien an d'KZ vun Hinzert bruecht, wou hien am September 1942 nach kuerz mam Iechternacher Professer Alphonse Schmit konnt schwätzen an deen aneren Dag gesinn huet, wéi de Schmit vun zwéin SS aus dem Lager erausgefouert gouf fir erschoss ze ginn. Vum 21. Januar 1943 u war hien zu Natzweiler-Struthof, duerno koum hien den 1. Mäerz 1944 an d'Aussenlager vu Schömberg bei Balingen (Württemberg) fir schlussendlech den 13. Abrëll 1945 an d'Lager vun Allach (München), eng Dependenz vum KZ Dachau, transferéiert ze ginn. Do gouf hien den 30. Abrëll 1945 vun den Amerikaner befreit.
Seng Famill gouf am Mee informéiert, datt hien zu Allach wier. De 5. Juni 1945 war de Rudy Mach nees doheem zu Iechternach.
De Polizist
Hie gouf ufanks August 1945 an d'Lëtzebuerger Police opgeholl a koum an d'Kommissariat vun Iechternach, wou hie seng ganz Carrière gemaach huet. 1971 ass hie Policekommissär a senger Heemechtsstad ginn. Ee vun den Héichpunkte vu senger Polizistecarrière war, wéi d'englesch Kinnigin Elisabeth II. den 10. November 1976 op Iechternach koum, an hie fir déi lokal Sécherheetsmesuren zoustänneg war. De Rudy Mach ass de 6. August 1978 pensionéiert ginn.
De Foussballspiller
De Rudy Mach huet a senger Jugend Foussballl gespillt. Wéi den Iechternacher Daring nom Zweete Weltkrich den 10. August 1945 seng Aktivitéit erëm offiziell opgeholl huet, war hien dobäi an huet vun 1945 bis 1948 an der 1. Ekipp gespillt.
Ee Réckbléck
Um Nationalfeierdag vun 1949 gouf de Rudy Mach mat der Croix de Guerre 1940/45 ausgezeechent.
Seng Erënnerungen u seng Zäit als Zaldot, KZler a Polizist, déi de Rudy Mach am Joer 1992 zu Pabeier bruecht hat, sinn am Oktober 2009 vun der Gemeng Iechternach publizéiert ginn. Dës Publikatioun, déi vun der Iechternacher Amicale des enrôlés de force - victimes du nazisme an d'Wee geleet gouf, baséiert op enger Virlag (Text a Fotoen) aus dem Joer 2003, déi de Georges Arnold um Computer gemaach hat.
D'Famill
De Rudy Mach war mat der Julie Haag (7.10.1923 - 27.7. 2013) bestuet a war de Papp vun dräi Meedercher.
Hugh Hefner
Den Hugh Marston "Hef" Hefner, gebuer den 9. Abrëll 1926 zu Chicago a gestuerwen de 27. September 2017 zu Los Angeles, war en US-amerikaneschen Editeur.
Hie war de Grënner an de Chefredakteur vum Männermagazin Playboy.
Philippe Ernzer
De Philippe Ernzer, gebuer den 20. Juni 1998 zu Wolz, ass e lëtzebuergeschen Entreprener am Beräich Meteorologie.
Zanter 2010 bedreift hie säin eegene private Wiederdéngscht Météo Boulaide an ass vum Juli 2014 u bekannt fir seng Wiederprognosen.
De private Wiederdéngscht konzentréiert sech engersäits op genee Prognose fir Lëtzebuerg, huet sech awer am Laf vun de Jore virun allem op markant Wiederevenementer spezialiséiert. E puermol am Dag gi Bulletine publizéiert, bei spezielle Wiederlage souguer an zäitnoen Ofstänn.
Nodeem hien am Juli 2014 virun engem heftegen Donnerwieder gewarnt hat, gouf hien an de Joren 2014 an 2015 jeeweils zweetplacéierte "Lëtzebuerger vum Joer".
Vum 3. August 2015 bis an de Februar 2016 huet hie seng eege Sendung "Météo Boulaide" um lëtzebuergesche Privatsender apart TV moderéiert. Zanter Januar 2019 presentéiert hien um ëffentlech-rechtleche Radiosender radio 100,7 d'Emissioun "Reen a Bou - Op Schratt an Tratt mam Wieder".
De 15. August 2020 huet hien zesumme mat sengem Geschäftspartner d'Mediegesellschaft ErnzerMedia gegrënnt, déi bis Oktober 2020 och d'Déngschter ronderëm Météo Boulaide verwalt huet. An Tëschenzäit huet hien eng nei Firma gegrënnt, vun där Météo Boulaide zanter dem 16. November administréiert gëtt.
Heinrich von Brentano
Den Heinrich von Brentano, gebuer den 20. Juni 1904 zu Offenbach am Main a gestuerwen de 14. November 1964 zu Darmstadt war en däitsche Politiker vun der CDU.
Vun 1955 bis 1961 war hien däitschen Ausseminister an huet an där Funktioun de 27. Oktober 1956 den Traité tëscht der Bundesrepublik Däitschland an der Franséischer Republik fir d'Reegelung vun der Saar-Fro zu Lëtzebuerg mat ënnerschriwwen.
50 Cent
De Curtis James Jackson III, gebuer de 6. Juli 1975 zu Queens, New York, a besser bekannt als 50 Cent, ass en US-amerikanesche Rapper, Schauspiller an Entreprener.
Liewen a Carrière
De Curtis Jackson gouf am Quartier "South Jamaica" vum New Yorker Staddeel Queens gebuer. Nodeems seng Mamm an engem Feier gestuerwen ass, wéi hien 8 Joer al war, a säi Papp hie verlooss huet, ass hie bei senger Bom opgewuess. Am Alter vun 12 Joer huet hien ugefaangen, mat Drogen ze dealen. 1994 gouf hien dowéinst verhaft an zu 3-9 Joer Prisong verurteelt. Amplaz an de Prisong ze goen, krut hien d'Méiglechkeet fir sechs Méint an e Bootcamp ze goen. Do huet hien och seng Schoul nogeholl. An den 1990er huet hie mat senger Musekcarrière ugefaangen. Am Joer 2000 gouf hien ugeschoss an néngmol getraff.
2002 huet hien d'Kompilatioun Guess Who's Back? verëffentlech, duerch déi den Eminem op hien opmierksam ginn ass. Hien huet de 50 Cent op sengem Label Shady Records ënnert Vertrag geholl. Den Eminem an den Dr. Dre hunn dem 50 Cent säin Album Get Rich or Die Tryin‘ (2003) produzéiert, deen de Curtis Jackson als ee vun den erfollegräichste Rapper op der Welt lancéiert huet. D'Single In da Club stoung ënner anerem an den USA, Kanada, Australien an Däitschland op der éischter Plaz vun den Charts an an den Top 10 vun de meeschten europäesche Länner. Och den zweeten Album The Massacre (2005) war en immense kommerzielle Succès, besonnesch wéinst den Titelen Candy Shop an Just a Lil Bit. Am selwechte Joer ass och de semi-biograpesche Film Get Rich or Die Tryin‘ an de Kino komm, an deem de 50 selwer d'Haaptroll iwwerholl huet. Spéider war hien och nach an anere Filmer als Schauspiller aktiv.
Donieft huet de Curtis Jackson sech och als Entreprener etabléiert an an eng ganz Rei Produkter oder Secteuren investéiert, dorënner Immobilien, Wodka, Parfum, elektronesch Produkter a Moud.
Publy
Publy ass eng franséisch Uertschaft a Gemeng am Departement Jura an der Bourgogne-Franche-Comté.
René Berthier
De René Berthier, gebuer de 7. Juli 1912 zu Paräis an och do gestuerwen den 13. August 2001, war e franséische Schauspiller.
Hie war an iwwer 70 Kinos- an Televisiounsfilmer ze gesinn.
Susanna Scarano
D'Susanna "Susie" Scarano, gebuer de 27. Oktober 1987, ass eng lëtzebuergesch Foussballspillerin. Si war eng Spillerin vum FC CeBra 01.
Vun 2006 bis 2009 huet d'Scarano eelefmol an der lëtzebuergescher Dammefoussballnationalekipp gespillt.
Rudolf Forster
De Rudolf Forster gebuer als Rudolf Heribert Anton Forster den 30. Oktober 1884 zu Gröbming (Steiermark) a gestuerwen de 25. Oktober 1968 zu Bad Aussee an der Steiermark, war en éisträichesche Schauspiller.
De Rudolf Forster war vun 1913 un am Theater a vun 1914 un am Kino ze gesinn. Vun 1920 bis 1932 war hie Member vum Schauspielhaus Berlin.Bekannt Filmer aus der Stommfilmzäit vun him sinn Erdgeist vum Leopold Jessner an Die Hose vum Hans Behrendt.
De Rudolf Forsters huet säin éischten Tounfilm Die Dreigroschenoper ënner der Regie vum G. W. Pabst am Joer 1931 gedréint.
A senger Carrière beim Film huet de Rudolf Forster mat bedeitende Filmregisseure wéi Georg Wilhelm Pabst, Helmut Käutner an Otto Preminger geschafft. Donieft huet hien a senge Filmer mat berüümte Schauspiller wéi Conrad Veidt, Asta Nielsen, Romy Schneider, Curd Jürgens, Hans Albers an Hardy Krüger zesumme gespillt.
Castet-Arrouy
Castet-Arrouy ass eng franséisch Uertschaft a Gemeng am Departement Gers, an der Regioun Occitanie.
Polneschen nationalen Onofhängegkeetsdag
Den nationalen Onofhängegkeetsdag (polnesch: Narodowe Święto Niepodległości) ass de polneschen Nationalfeierdag, als Erënnerung un d'Restauratioun vun der polnescher Souveränitéit als Zweet Polnesch Republik, déi am Joer 1918 aus der Trennung vu fréiere polneschen Deeler vum däitschen, éisträicheschen a russeschem Räich ervirgaangen ass an deen den 11. November gefeiert gëtt.
No den Deelungen am spéiden 18. Joerhonnert war Polen 123 Joer laang bis zum Enn vum Éischte Weltkrich ënner den Nopeschlänner opgedeelt. Deen Dag gëtt net a Pole geschafft.
Rorschwihr
Rorschwihr ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Polneschen nationalen Onofhängegkeetsdag
Den Dag gouf 1937 fir d'éischt gefeiert an du gouf dofir den 11. November festgehalen.
Henri Matgen
Den Henri Matgen ass e lëtzebuergesche Basketballspiller.
Polneschen nationalen Onofhängegkeetsdag
Nom Zweete Weltkrich gouf den Nationalfeierdag op den 22. Juli verluecht, als Erënnerung un d'Verëffentlechung vum Manifest vum kommunistesche Lubliner Kommitee, den 22. Juli 1944. 1989 gouf en nees op den 11. November zeréckverluecht.
Henri Matgen
1964 war de Matgen am Kader vun der lëtzebuergescher Härebasketballnationalekipp, an huet siwemol fir d'Nationalekipp gespillt.
Polneschen nationalen Onofhängegkeetsdag
Historeschen Hannergrond
Entscheedend fir d'Restauratioun vun der polnescher Onofhängegkeet war d'Néierlag oder d'schwaach militäresch Situatioun vun den dräi Besatzungsmuechten. A Russland war Revolutiounsduercherneen a Biergerkrich, Éisträich-Ungarn war amgaangen auserneenzefalen an d'Däitscht Räich huet dem Drock vun den Entente-Muechte missen noginn. Dat war fir Polen eng eenzegaarteg Chance fir seng Onofhängegkeet erëmzekréien.
Boefje (Film)
Boefje ass en hollännesche Film vum Detlef Sierck aus dem Joer 1939 no Jugendbuch Boefje vum J.M. Brusse.
Elteren
D'Eltere sinn déi direkt Virfare vun enger Persoun vun deene s'an direkter Linn ofstaamt oder déi rechtlech bestëmmt goufen. D'Wuert Elteren ass e Pluralwuert; wann et an der Eenzuel gebraucht gëtt, schwätzt ee vun engem Elterendeel.
Cape Canaveral AFS Launch Complex 17
Cape Canaveral AFS Launch Complex 17 (LC-17) ass een aktive Startkomplex vun der Cape Canaveral Air Force Station op Merritt Island beim Kap Canaveral a Florida, USA a besteet aus de béide Startrampen LC-17A an LC-17B.
Mat iwwer 300 Rakéitestarten zanter Enn vun den 1950er Joren ass den LC-17 dee mat Ofstand meeschtbenotzte Startkomplex vun der Cape Canaveral Air Force Station
Geschicht
Ufanks gouf dës Startplaz 1956 fir den Testprogramm vun der Thor-Mëttelstreckerakéit gebaut. Den éischte Start war 1957 vum Pad 17B a war feelgeschloen.